Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.-pročišćeni tekst, 137/15.–ispravak, 123/17. i 98/19.), članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20.) članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 09/20.) i Programa 10069 Poljoprivreda, (KLASA:400-06/20-01/02, URBROJ:2137/1-04/03-20-1 od 24. veljače 2020. godine) i Izmjene i dopune Programa:1069 Poljoprivreda ( KLASA:400-06/20-01/08, URBROJ:2137/1-04/03-20-5 od 28. travnja 2020.), Župan Koprivničko-križevačke županije donosi

**J A V N I P O Z I V**

**ZA TEKUĆI PROJEKT T 100091 POTPORA MALE VRIJEDNOSTI POLJOPRIVREDNICIMA ZA POSLOVNO**

**UDRUŽIVANJE**

na području Koprivničko-križevačke županije u 2020. godini

**I.**

**Provedba potpore i rokovi za podnošenje zahtjeva**

Predmet Javnog poziva je dodjela potpore male vrijednosti temeljem Programa:1069 Poljoprivreda KLASA:400-06/20-01/02, URBROJ:2137/1-04/03-20-1 od 24. veljače 2020.) i izmjene i dopune Programa :1069 Poljoprivrede (KLASA:400-06/20-01/08, URBROJ:2137/1-04/03-20-5 od 28. travnja 2020.) Županijske Skupštine Koprivničko–križevačke županije, a u skladu s člankom 1. Stavak 1.Alineja (c) Uredbe komisije (EU) br. 1407/2013 od 18. prosinca 2013.

Zahtjevi se mogu podnijeti od 11. svibnja 2020. godine do 31. listopada 2020. godine, odnosno do utroška sredstava

Pozivaju se zainteresirani da u skladu s Tekućim projektom 100091 Potpora male vrijednosti poljoprivrednicima za poslovno udruživanje - zadruge, proizvođačke organizacije (u daljnjem tekstu: podnositelji zahtjeva) s područja Koprivničko-križevačke županija dostave svoje zahtjeve.

**II.**

**Korisnici potpore male vrijednosti**

Korisnici potpore za sufinanciranje poslovnih udruživanja poljoprivrednih proizvođača moraju se baviti poljoprivrednom proizvodnjom, a potpora se dodjeljuje isključivo za osnivanje novih poslovnih subjekata (zadruga, proizvođačkih organizacija), a s ciljem udruživanja poljoprivrednih proizvođača u sektoru **voća i povrća**.

Poslovno udruživanja poljoprivrednih proizvođača obuhvaća udruživanje za fizičke i pravne osobe upisane u Upisnik poljoprivrednika koji imaju ekonomsku veličinu poljoprivrednog gospodarstva veću od 3.000 Eur, te obiteljska poljoprivredna gospodarstva ako su upisana u Registar poreznih obveznika i poljoprivreda im je osnovna djelatnost, čiji nositelji sa te osnove plaćaju mirovinsko i zdravstveno osiguranje, sve u skladu s člankom 15. Zakona o obiteljskim poljoprivrednim gospodarstvima (NN 29/18. i 32/19.), također i obiteljska poljoprivredna gospodarstva upisana u Registar poreznih obveznika, čiji nositelj plaća mirovinsko i zdravstveno osiguranje po nekoj drugoj osnovi.

Prihvatljivi su troškovi javno bilježničkog ureda, troškovi izrade poslovnog plana, troškovi izrade nominativnih akata potrebnih za registraciju proizvođačke organizacije, troškovi uredskog namještaja, troškovi informatičke opreme potrebne za rad i troškovi izrade web stranice. Ukoliko gradovi i općine dodjeljuju istu potporu onda korisnik ne može ostvariti potporu za već dodijeljeni dio troškova.

Nakon predaje i obrade zahtjeva Župan Koprivničko–križevačke županije donijeti će zaključak o isplati potpore male vrijednosti poljoprivrednicima za poslovno udruživanje. Nakon isplate predmetne potpore male vrijednosti korisnicima potpora izdati će s Potvrda o potpori male vrijednosti i ista će se evidentirati u Registru državnih potpora i potpora male vrijednosti.

**III.**

**Mjerila i kriteriji kojima moraju udovoljiti podnositelji zahtjeva**

**za potporu male vrijednosti**

1. Potrebno je priložiti Zapisnik sa osnivačke skupštine novih poslovnih subjekata posebno za sektor voća i sektor povrća, te kopija Odluke o osnivanju u 2020. godini,
2. Podnositelji zahtjeva (osnivači zadruge ili proizvođačke organizacije) moraju biti upisani u Upisnik poljoprivrednih gospodarstava,
3. Izračun ekonomske veličine poljoprivrednog gospodarstva (osnivača) s EVPG kalkulatorom, izdana od Ministarstva poljoprivrede, Uprave za stručnu podršku razvoju poljoprivrede i ribarstva,
4. Potvrda o upisu u Registar poreznih obveznika,
5. Izdat će se potpora u iznosu od 100% troškova javno bilježničkog ureda, troškovi izrade poslovnog plana, troškovi izrade nominativnih akata potrebnih za registraciju proizvođačke organizacije, troškovi uredskog namještaja, troškovi informatičke opreme potrebne za rad i troškovi izrade web stranice, a maksimalno 50.000,00 kuna.
6. Zahtjev se podnosi jednom godišnje,
7. Koprivničko-križevačka županija sa svrhom kontrole namjenskog korištenja potpore zadržava pravo vršiti kontrolu izvidom na terenu o čemu će biti sastavljen zapisnik.
8. Korisnici koji su u sustavu PDV-a isti nije prihvatljiv trošak.

**IV.**

**Ukupan iznos raspoloživih sredstava potpore male vrijednosti**

Za provođenje Tekućeg projekta T 100091 Potpora male vrijednosti po direktivi 1407. U podskupini 352 – Subvencije trgovačkim društvima, poljoprivrednicima i obrtnicima izvan javnog sektora u 2020. godini osigurana su sredstva u proračunu Županije u iznosu od 920.000,00 kuna, a raspoređuju se po svim Javnim pozivima prema EU direktivi 1407/2013 iz Programa 1069 Poljoprivreda

**V.**

**Potrebna dokumentacija koja se prilaže kod podnošenja zahtjeva za potporu male vrijednosti**

1. Zahtjev – Potpora za poslovno udruživanja (obrazac T 100091-U ),
2. Zapisnik sa osnivačke skupštine novih poslovnih subjekata posebno za sektor voća i povrća, kopiju Odluke o osnivanju u 2020. godini,
3. Presliku Izvoda iz sudskog registra/ Obrtnicu / Rješenje o upisu u Upisnik poljoprivrednih gospodarstava, ukoliko je podnositelj zahtjeva tvrtka ili obrt (registrirani sukladno članku15. Zakona o obiteljskom poljoprivrednom gospodarstvu NN29/18 i 32/19) – za osnivače zadruge/proizvođačke organizacije
4. Izračun ekonomske veličine poljoprivrednog gospodarstva s EVPG kalkulatorom, izdana od Ministarstva poljoprivrede, Uprave za stručnu podršku razvoju poljoprivrede i ribarstva- za osnivače zadruge/proizvođačke organizacije
5. Potvrda o upisu u Registar poreznih obveznika – za osnivače zadruge /proizvođačke organizacije
6. Kopije računa - javno bilježničkog ureda, troškovi izrade poslovnog plana, troškovi izrade nominativnih akata potrebnih za registraciju proizvođačke organizacije, troškovi uredskog namještaja, troškovi informatičke opreme potrebne za rad i troškovi izrade web stranice.
7. Potvrda banke o otvorenom žiro računu podnositelja zahtjeva,
8. Izjava da korisnik nije u sustavu PDV-a,
9. [Izjava](http://kckzz.hr/wp-content/uploads/2015/01/Izjava-zainteresirane-stranke-da-nije-koristio-subvenciju-od-Jedinice-lokalne-samouprave.doc) zainteresirane stranke da nije koristio potporu od Jedinice lokalne samouprave za poslovno udruživanje.

**VI.**

**Načini podnošenja zahtjeva**

Zahtjev upotpunjen dokumentacijom navedenom u točki IV. Javnog poziva, podnosi se do iskorištenja sredstava, a najkasnije do 31.10.2020. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Antuna Nemčića 5

48000 Koprivnica

Nepotpuni zahtjevi neće se razmatrati.

**VII.**

**Način plaćanja**

Župan donosi Zaključak o isplati potpore male vrijednosti temeljem kojeg će Upravni odjel za financije, proračun i javnu nabavu izvršiti isplatu podnosiocu zahtjeva.

**VIII.**

**Kontrola provedbe potpore**

Koprivničko–križevačka županija zadržava pravo kontrole dokumentacije o osnivanju proizvođačke organizacije/zadruge za koju je podnesen zahtjev do 31. prosinca 2020. godine.

**IX.**

**Oglašavanje i informacije**

Ovaj Javni poziv objavljuje se na Internet stranici Koprivničko-križevačke županije [www.kckzz.hr](http://www.kckzz.hr)/ (Javni pozivi) i obavijest o Javnom pozivu u tjednom listu Podravski list.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, soba 66/II, na telefon 658-135 ili na e-mail: zdenka.maric@kckzz.hr.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:320-01/20-01/05

URBOJ:2137/1-04/15-20-1

Koprivnica, 06. svibnja 2020.

**Ž U P A N :**

**Darko Koren, ing. građ.**